Eva sorrí na fumarada de les sábanes mentanto él-y besa los hombros desnudos. Avérsase más a la so piel blanco y húmedo, de lluna que se cuela pela ventana abierta. Xube la so dura llingua hasta’l pescuezu de la moza, percuérrelu, lleva los llabios a les clavícules. Eva déxase facer y sospira. El cuartu ye agora más caldiu, los cuerpos avérense nocherniegos y confúndense. Carícia-y los suaves pechos, que s’oricien en silenciu d’espluma rosao. Nin una sola pallabra se desllinda. Namás la islla de piel y de carne y d’olvidu, y la mano que recuerda un camín al sur, nel tarrén inciertu d’esi llagu ensin fondu, d’esi amargu quexíu. Y la fondura atrapa a los amantes.
#000006